ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
Nr. 29373 din 25.08.2026
la proiectul de hotărâre  privind aprobarea listei pentru stabilirea ordinii de prioritate a solicitanților 
îndreptățiți să primească o locuință și a listei privind repartizarea locuințelor nZEB plus pentru tineri, proprietate publică a Municipiului Câmpulung Moldovenesc

Municipiul Câmpulung Moldovenesc a implementat proiectul „Construire bloc de locuințe pentru tineri în municipiul Câmpulung Moldovenesc, județul Suceava”, finanțat prin Planul Național de Redresare și Reziliență – Componenta C10 „Fondul Local”, în baza Contractului de finanțare nr. 137344/06.12.2022, prin care au fost realizate 12 locuințe nZEB plus, destinate tinerilor proveniți din comunități marginalizate și grupuri vulnerabile.

În vederea stabilirii cadrului necesar repartizării și închirierii locuințelor realizate prin proiect, prin HCL nr. 111/30.07.2026 a fost aprobat Regulamentul privind repartizarea și închirierea locuințelor nZEB plus pentru tineri, proprietate publică a Municipiului Câmpulung Moldovenesc, prin care au fost stabilite condițiile de eligibilitate, criteriile de ierarhizare, procedura de analiză a solicitărilor, modul de repartizare a locuințelor și condițiile de închiriere a acestora.

Potrivit prevederilor regulamentului, cererile sunt analizate de Comisia de analiză a solicitărilor de locuințe, care verifică îndeplinirea condițiilor de eligibilitate, stabilește punctajele prin aplicarea criteriilor de ierarhizare și întocmește lista solicitanților îndreptățiți să primească o locuință, în ordinea de prioritate rezultată. Lista se aprobă prin hotărâre a Consiliului Local al municipiului Câmpulung Moldovenesc, la propunerea Comisiei.

În aplicarea acestor prevederi, Comisia de analiză a solicitărilor de locuințe, constituită prin H.C.L. nr. 181/18.12.2024, a procedat la analizarea dosarelor, verificarea îndeplinirii condițiilor de eligibilitate și evaluarea solicitanților eligibili potrivit criteriilor de ierarhizare aprobate.

În urma procedurii de analiză, un număr de 20 de solicitanți au fost declarați eligibili, pentru aceștia fiind stabilite punctajele și ordinea de prioritate. Pe baza rezultatelor analizei și ținând seama de fondul locativ disponibil, de ordinea de prioritate, de componența familiilor și de structura locuințelor, Comisia a întocmit Lista privind repartizarea celor 12 locuințe nZEB plus pentru tineri.

Investiția fiind finanțată prin Planul Național de Redresare și Reziliență, Municipiul Câmpulung Moldovenesc are obligația de a demonstra îndeplinirea obiectivelor și țintelor asumate prin proiect, inclusiv prin repartizarea și ocuparea locuințelor de către persoane care aparțin grupului social indicat în descrierea țintei.

În cadrul documentației necesare finalizării implementării proiectului, până la data de 31 august 2026 trebuie transmisă hotărârea Consiliului Local privind repartizarea locuințelor, fiind astfel necesară finalizarea procedurii de repartizare în termenul stabilit.

În vederea încheierii raporturilor locative cu beneficiarii cărora le sunt repartizate locuințele, este necesară și aprobarea Contractului-cadru de închiriere pentru locuințele nZEB plus pentru tineri, care va sta la baza încheierii contractelor individuale de închiriere.

În acest sens, prin proiectul de hotărâre propun aprobarea Listei cuprinzând solicitanții îndreptățiți să primească o locuință nZEB plus pentru tineri, în ordinea de prioritate stabilită, a Listei privind repartizarea celor 12 locuințe nZEB plus pentru tineri și aprobarea Contractului-cadru de închiriere pentru locuințele nZEB plus pentru tineri, proprietate publică a Municipiului Câmpulung Moldovenesc. 

Având în vedere cele prezentate, precum și necesitatea respectării termenului de 31 august 2026 pentru transmiterea hotărârii Consiliului Local privind repartizarea locuințelor, în vederea îndeplinirii obligațiilor asumate de Municipiul Câmpulung Moldovenesc în cadrul proiectului finanțat prin PNRR, consider că proiectul de hotărâre este necesar și oportun și îl supun spre analiză și aprobare Consiliului Local al municipiului Câmpulung Moldovenesc.

Primar,
Negură Mihăiţă
